ประกาศมหาวิทยาลัยเชียงใหม่ประกาศมหาวิทยาลัยเชียงใหม่เรื่อง ตราเครื่องหมาย และสัญลักษณ์ของมหาวิทยาลัยเชียงใหม่[๑] อาศัยอำนาจตามความในมาตรา ๒๕ (๓) ประกอบกับมาตรา ๖๙แห่งพระราชบัญญัติมหาวิทยาลัยเชียงใหม่ พ.ศ. ๒๕๕๑และมติที่ประชุมสภามหาวิทยาลัยเชียงใหม่ ในคราวประชุมครั้งที่ ๙/๒๕๕๔ เมื่อวันที่๑๗ กันยายน ๒๕๕๔ จึงออกประกาศ เรื่อง ตรา เครื่องหมายและสัญลักษณ์ของมหาวิทยาลัยเชียงใหม่โดยให้อนุโลมใช้ตามตราและสัญลักษณ์ของมหาวิทยาลัยเชียงใหม่ที่เคยใช้มาแต่เดิมดังต่อไปนี้ข้อ ๑ ตราและเครื่องหมายมหาวิทยาลัยเชียงใหม่ในภาคภาษาไทยเป็นรูปวงกลมซ้อนกันสองวง วงกลมชั้นนอกจำนวนสองเส้นเป็นขอบของตราเครื่องหมายและวงกลมชั้นในหนึ่งเส้น ช่องระหว่างวงกลมสองชั้นด้านบน มีอักษรไทยภาษาบาลีว่า อตฺตานํ ทมยนฺติ ปณฺฑิตา ด้านล่างมีอักษรไทยว่า มหาวิทยาลัยเชียงใหม่ พ.ศ. ๒๕๐๗ ระหว่างต้นและปลายอักษรด้านบนและด้านล่างมีรูปดอกสักหนึ่งรูปคั่นกลางทั้งด้านซ้ายและด้านขวาด้านละหนึ่งรูปภายในวงกลมมีรูปช้างอยู่ในท่าก้าวย่างและใช้งวงชูคบเพลิงรัศมีแปดแฉกหันหน้าไปทางซ้าย ไม่จำกัดสีและขนาด และไม่ว่าทำด้วยวิธีใด ๆ ตราและเครื่องหมายมหาวิทยาลัยเชียงใหม่ในภาคภาษาอังกฤษ เหมือนกับตราและเครื่องหมายของมหาวิทยาลัยเชียงใหม่ในภาคภาษาไทย แต่เปลี่ยนอักษรไทยจาก อตฺตานํ ทมยนฺติ ปณฺฑิตา และ มหาวิทยาลัยเชียงใหม่ พ.ศ. ๒๕๐๗ เป็นอักษรภาษาอังกฤษว่าAttānaṃ Damayanti Paṇḍitā และ CHIANG MAI UNIVERSITY SINCE 1964 ตามลำดับตราและเครื่องหมายมหาวิทยาลัยเชียงใหม่ที่ใช้ในพิธีการรูปวงกลมทั้งสองชั้นและรูปดอกสักเป็นสีเขียว อักษรทั้งด้านบนและด้านล่างพื้นช่องระหว่างวงกลมสองชั้นเป็นสีขาวและพื้นวงกลมวงในเป็นสีม่วงซึ่งเป็นสีประจำมหาวิทยาลัย รูปช้างและคบเพลิงเป็นสีขาวข้อ ๒ สัญลักษณ์ของมหาวิทยาลัยเชียงใหม่คือรูปในวงกลมชั้นในตามข้อ ๑ ได้แก่ รูปช้างอยู่ในท่าก้าวย่างและใช้งวงชูคบเพลิงรัศมีแปดแฉก ไม่จำกัดสีและขนาด และไม่ว่าทำด้วยวิธีใด ๆข้อ ๓ ตรา เครื่องหมายและสัญลักษณ์ของมหาวิทยาลัยเชียงใหม่ แสดงเป็นรูปภาพดังนี้ตรา และเครื่องหมายมหาวิทยาลัยเชียงใหม่สัญลักษณ์มหาวิทยาลัยเชียงใหม่ภาคภาษาไทย ภาคภาษาอังกฤษ ข้อ ๔ ความหมายของตราเครื่องหมาย และสัญลักษณ์ของมหาวิทยาลัยเชียงใหม่ มีดังนี้(๑) ช้างเป็นสัตว์ประจำชาติที่มีคุณค่าสูงมากในภาคเหนือจึงเป็นสัญลักษณ์ของภาคเหนือ(๒) การก้าวย่างของช้าง หมายถึง ความเจริญก้าวหน้าไปอย่างไม่หยุดยั้ง(๓) คบเพลิง หมายถึง ความสว่างไสวแห่งปัญญาและวิชาการ(๔) รัศมีแปดแฉก หมายถึงคณะทั้งแปดที่มหาวิทยาลัยเชียงใหม่จะจัดตั้งขึ้นตามวัตถุประสงค์ในการจัดตั้งมหาวิทยาลัยเชียงใหม่(๕) ดอกสัก เป็นสัญลักษณ์ต้นไม้ทางเศรษฐกิจของภาคเหนือ หมายถึงความมั่งคั่ง อุดมสมบูรณ์(๖) คำบาลี อตฺตานํ ทมยนฺติ ปณฺฑิตาเป็นพุทธภาษิตและเป็นภาษิตประจำมหาวิทยาลัยเชียงใหม่ มีความหมายว่าบัณฑิตทั้งหลายย่อมฝึกตน(๗) พ.ศ. ๒๕๐๗ เป็นปีการก่อตั้งมหาวิทยาลัยเชียงใหม่ข้อ ๕ ตรา เครื่องหมายและสัญลักษณ์ของมหาวิทยาลัยเชียงใหม่ใช้เฉพาะกิจการของมหาวิทยาลัยเชียงใหม่เท่านั้นข้อ ๖ การใช้ตราเครื่องหมาย หรือสัญลักษณ์ของมหาวิทยาลัยเชียงใหม่เพื่อการค้าจะกระทำมิได้เว้นแต่เพื่อประโยชน์ในกิจการของมหาวิทยาลัยเชียงใหม่และต้องได้รับอนุญาตเป็นหนังสือจากอธิการบดีหรือผู้ที่อธิการบดีมอบหมายข้อ ๗ การใช้ตราเครื่องหมายหรือสัญลักษณ์ของมหาวิทยาลัยเชียงใหม่ที่มิใช่เพื่อประโยชน์ของมหาวิทยาลัยเชียงใหม่หรือกิจการของมหาวิทยาลัยเชียงใหม่โดยตรงจะกระทำมิได้กรณีตามวรรคหนึ่งหากจะเกิดประโยชน์แก่สมาคมนักศึกษาเก่าของมหาวิทยาลัยเชียงใหม่หรือกลุ่มนักศึกษาเก่ามหาวิทยาลัยเชียงใหม่ก็อาจกระทำได้โดยต้องได้รับอนุญาตเป็นหนังสือจากอธิการบดีหรือผู้ที่อธิการบดีมอบหมายก่อนข้อ ๘ ผู้ได้รับอนุญาตให้ใช้ตราเครื่องหมาย หรือสัญลักษณ์ของมหาวิทยาลัยเชียงใหม่ ต้องปฏิบัติดังนี้๘.๑ ใช้ตามวัตถุประสงค์การขอใช้และตามที่ได้รับอนุญาต๘.๒ ใช้ในสถานที่ พื้นที่หรือบนสิ่งของที่เหมาะสมเช่นวิญญูชนพึงปฏิบัติและด้วยความเคารพในตรา เครื่องหมายหรือสัญลักษณ์ดังกล่าว๘.๓ เมื่อเสร็จสิ้นการใช้ ต้องเก็บรักษาหรือทำลายเพื่อมิให้บุคคลอื่นนำไปใช้ต่อไปข้อ ๙ ในกรณีที่ผู้ได้รับอนุญาตให้ใช้ตราเครื่องหมาย หรือสัญลักษณ์ของมหาวิทยาลัยเชียงใหม่ ไม่ปฏิบัติตามข้อ ๘ให้อธิการบดีหรือผู้ที่อธิการบดีมอบหมายดำเนินการดังนี้๙.๑ ให้สั่งยุติการอนุญาตให้ใช้๙.๒ในกรณีที่เกิดความเสียหายแก่มหาวิทยาลัยเชียงใหม่ให้ดำเนินการตามกฎหมายที่เกี่ยวข้องทันทีข้อ ๑๐ ให้อธิการบดีออกประกาศเพื่อกำหนดแบบขออนุญาตการใช้ตราเครื่องหมายหรือสัญลักษณ์ของมหาวิทยาลัยเชียงใหม่ และข้อพึงปฏิบัติในการใช้ตลอดจนความรับผิดในความเสียหายประกาศณ วันที่ ๑๐ พฤศจิกายน พ.ศ. ๒๕๕๔ศาสตราจารย์เกียรติคุณเกษมวัฒนชัยนายกสภามหาวิทยาลัยเชียงใหม่ปริยานุช/ผู้จัดทำ๘ ธันวาคม ๒๕๕๔ณัฐพร/ผู้ตรวจ๘ ธันวาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๔๖ ง/หน้า ๒๒/๒ ธันวาคม ๒๕๕๔